Adam Matuszczyk

Adam Matuszczyk (s. 14. helmikuuta 1989 Gliwice) on puolalainen jalkapalloilija, pelipaikaltaan keskikenttäpelaaja. Hän on pelannut lähes koko uransa Saksassa juniorivuosista alkaen. Hän on pelannut Bundesliigassa Kölnin joukkueessa 52 ottelua ja tehnyt niissä neljä maalia. Hän on pelannut 2. Bundesliigassa Kölnin lisäksi Fortuna Düsseldorfin ja Eintracht Braunschweigin joukkueissa. Kesästä 2017 tammikuuhun 2019 hän edusti Puolan Ekstraklasassa Zagłębie Lubinia.

Matuszczyk pelasi Puolan A-maajoukkueessa 21 ottelua ja teki niissä yhden maalin, lokakuussa 2010 ystävyysottelussa Yhdysvaltoja vastaan. Hän kuului Puolan joukkueeseen vuoden 2012 EM-kilpailuissa mutta pääsi pelaamaan vain muutamaksi minuutiksi toisessa alkulohko-ottelussa Venäjää vastaan.

 Lähteet 

Luokka:Puolalaiset jalkapalloilijat
Luokka:Vuonna 1989 syntyneet
Luokka:Elävät henkilöt